*****

ΚΑΝΟΝΙΣΜΟΣ (ΕΟΚ) αριθ. 801/83 ΤΗΣ ΕΠΙΤΡΟΠΗΣ

της 6ης Απριλίου 1983

για τροποποίηση του κανονισμού (ΕΟΚ) αριθ. 1570/78 όσον αφορά την απόδειξη χρήσεως πλιγουριών και σιμιγδαλιών αραβόσιτου, quellmehl και θραυσμάτων ορύζης σε Κράτος μέλος διαφορετικό από εκείνο που καλείται να καταβάλει την επιστροφή στην παραγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2),

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1871/80 (4),

τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί επιστροφών στην παραγωγή στον τομέα των σιτηρών και της ορύζης (5), όπως τροποποιήθηκε τελευταία από τον κανονισμό (ΕΟΚ) αριθ. 1460/82 (6), και ιδίως το άρθρο 8,

Εκτιμώντας:

ότι ο κανονισμός (ΕΟΚ) αριθ. 1570/78 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3480/80 (8), προβλέπει στο άρθρο 6 ότι, σε περίπτωση χρησιμοποίησης πλιγουριών και σιμιγδαλιών αραβοσίτου, quellmehl και θραυσμάτων ορύζης στη ζυθοποιία, στην παρασκευή γλυκόζης, στην αρτοποιία ή στην αμυλοποιία σε Κράτος μέλος διαφορετικό από εκείνο που καλείται να καταβάλει την επιστροφή, η απόδειξη της χρήσεως αυτής είναι δυνατό να εξασφαλίζεται μόνο με την υποβολή του εντύπου ελέγχου που αναφέρεται στο άρθρο 10 του κανονισμού (ΕΟΚ) αριθ. 223/77 της Επιτροπής (9)· ότι η πείρα έδειξε ότι, σε ορισμένες περιπτώσεις, το έντυπο ελέγχου δεν είναι δυνατό να προσκομιστεί από το άτομο που δικαιούται να λάβει την επιστροφή στην παραγωγή για λόγους ανεξάρτητους από τη θέλησή του· ότι πρέπει, συνεπώς, να συμπληρωθεί η διάταξη που προαναφέρθηκε, με την πρόβλεψη, για ιδιαίτερες περιστάσεις και υπό ορισμένους όρους, ισοδύναμης διαδικασίας που συνεπάγεται την προσκόμιση δικαιολογητικών εγγράφων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 6 του κανονισμού (ΕΟΚ) αριθ. 1570/78 προστίθεται το ακόλουθο εδάφιο:

«Εφόσον, για λόγους που δεν καταλογίζονται στον ενδιαφερόμενο, δεν είναι δυνατό να προσκομιστεί το έντυπο ελέγχου που αναφέρεται υπό α), εφαρμόζονται οι διατάξεις του άρθρου 14 παράγραφος 1 του κανονισμού (ΕΟΚ) αριθ. 1687/76 της Επιτροπής (1).

(1) ΕΕ αριθ. L 190 της 14. 7. 1976, σ. 1.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 6 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 164 της 14. 6. 1982, σ. 1.

(3) ΕΕ αριθ. L 166 της 25. 6. 1976, σ. 1.

(4) ΕΕ αριθ. L 184 της 17. 7. 1980, σ. 4.

(5) ΕΕ αριθ. L 281 της 1. 11. 1975, σ. 57.

(6) ΕΕ αριθ. L 164 της 14. 6. 1982, σ. 25.

(7) ΕΕ αριθ. L 185 της 7. 8. 1978, σ. 22.

(8) ΕΕ αριθ. L 363 της 31. 12. 1980, σ. 84.

(9) ΕΕ αριθ. L 38 της 9. 2. 1977, σ. 20.